નવી દિલ્હી, 27 મે: પાકિસ્તાનના વડાપ્રધાનમંત્રી નવાજ શરીફે ભારતીય વડાપ્રધાનમંત્રી નરેન્દ્ર મોદીની સાથે જ્યારે મુલાકાત કરી તો તેમણે પૂર્વ વડાપ્રધાનમંત્રી અટલ બિહારી વાજપાઇના શાસનકાળનો તે દૌર યાદ અપાવ્યો જે તેમણે વર્ષ 1999માં લાહોર બસ યાત્રાની સાથે શરૂ કર્યો હતો. મંગળવારે જ્યારે નવાજ શરીફ પાકિસ્તાન રવાના થતાં પહેલાં ભારતીય મીડિયા સાથે વાતચીત કરી રહ્યાં હતા ત્યારે તેમણે આ વાત કહી.